# УНИВЕРЗИТЕТ У БЕОГРАДУ

# ФАКУЛТЕТ ВЕТЕРИНАРСКЕ МЕДИЦИНЕ

Бр. 01-

13.09.2019. године

Б Е О Г Р А Д

ОБАВЕШТЕЊЕ

**ЗА УПИС У ПРВУ ГОДИНУ ДOКТОРСКИХ**

**АКАДЕМСКИХ СТУДИЈА ШКОЛСКЕ 2019/2020. ГОДИНЕ**

1. **Први конкурсни рок за упис на Факултет** траје од **16. 09. до 04. 10. 2019. године**.

Факултет ће у прву годину докторских академских студија уписати **20 студената**.

На докторске академске студије може се уписати лице које има: 1) завршене мастер академске студије, односно интегрисане студије са најмање 300 ЕСПБ бодова, односно завршене најмање четворогодишње студије по прописима који су важили до ступања на снагу Закона o високом образовању из 2005.год и општом просечном оценом од најмање 8 на основним академским и мастер академским студијама, односно интегрисаним студијама. Лице са просечном оценом мањом од 8,0 може се пријавити на Конкурс али ће се рангирање тих лица вршити у последњем уписном року уколико остане слободних места.

**Рангирање кандидата ће се вршити на основу Правилника о докторским академским студијама ФВМ донетог 07.09. 2016.год.**

2. **Држављанин Србије који је претходно образовање** или део образовања завршио у иностранству може да се упише на студијски програм ако му се призна стечена страна високошколска исправа у складу са законом и посебним општим актом Универзитета.

Уколико поступак признавања није окончан, ови кандидати уз пријаву подносе потврду о томе да је поступак у току.

3. **Страни држављанин** може да се упише на студијски програм под истим условима као и домаћи држављанин.

Страни држављанин плаћа школарину.

Кандидат - страни држављанин, приликом пријављивања на конкурс, подноси решење о признавању стране јавне исправе.

Пре уписа кандидат страни држављанин је дужан да факултету поднесе доказе:

- да је здравствено осигуран за школску годину коју уписује;

- да влада српским језиком.

4. **Особе са инвалидитетом** се уписују на начин прилагођен њиховим могућностима, односно у њима доступном облику, а у складу са објективним могућностима факултета.

Особе са инвалидитетом, за додатне информације и консултације, могу се обратити Универзитетском центру за студенте са хендикепом на телефон 011-3370-686 или електронском поштом ucsh@rect.bg.ac.rs. Универзитетски центар за студенте са

хендикепом налази се у просторијама Универзитетске библиотеке „Светозар

Марковић“ у улици Булевар краља Александра 71.

**5. Школарина** за самофинансирајуће студенте износи **180.000,00 динара** **по години студија** (самофинансирајући студенти прву рату школарине уплаћују уплатницом на жиро-рачун факултета 840-1825666-41, позив на број 500-2, а преостале рате преко студентских налога који ће студентима бити отворени након уписа).

**- Школарина за странце** износи **3.000 евра** по години студија у динарској противвредности на дан уплате на жиро-рачун факултета 840-1825666-41, позив на број 500-2.

Кандидати приликом пријаве на конкурс подносе **на увид оригинална документа**, а уз пријавни лист (добија се на Факултету) подносе оверене фотокопије следећих докумената:

1. дипломе и додатке дипломи, односно уверења о завршеном студијском програму основних (VII-1 степен) или интегрисаних академских студија;
2. доказе који се односе на остварене научне резултате;
3. доказ о знању једног светског језика;
4. доказ о уплати накнаде за пријављивање и евиденцију у износу од 6.000,00 динара који се уплаћују на жиро рачун факултета број 840-1825666-41 са позивом на број 500-2.

**КОНКУРСНИ РОКОВИ**

Први уписни рок

1. **Пријављивање** кандидата на студијске програме докторских академских студија обавиће се у периоду од**. 16. 09. до 04. 10. 2019.** године од 09,00-13,00 часова у канцеларији 26 секретаријата факултета.
2. **Прелиминарна ранг листа** биће објављена **04. 10.2019. године** после 15,00 часова на интернет страници ([www.vet.bg.ac.rs](http://www.vet.bg.ac.rs/)) и огласној табли факултета.
3. Кандидат може поднети **жалбу на регуларност поступка** утврђеног конкурсом, или своје место на ранг листи у року од 36 сати од објављивања прелиминарне ранг листе на факултету. **Примедбе на прелиминарну ранг листу** подносе се надлежној комисији факултета **07. 10. 2019.** године од 0900-1300 часова у канцеларији број 26. Декан, на предлог Комисије, доноси решење по жалби у року од 24 сата од пријема жалбе, односно најкасније **08.10.2019**. године до 13,00 часова. Након тог рока подаци у ранг листи сматрају се коначним.
4. **Коначна ранг листа** биће објављена **08.10.2019.** године у 14,00 часова на огласној табли и интернет страници Факултета ([www.vet.bg.ac.rs](http://www.vet.bg.ac.rs/)). Коначна ранг листа је основ за упис кандидата.
5. Коначне ранг листе се достављају Универзитету најкасније до 10.10.2019. године до 12,00 часова.
6. **Упис кандидата** обавиће се од **09.10. – 14.10.2019.** године у периоду од 09,00-13,00 часова.

Кандидати који стекну право на упис подносе:

- оригинална документа,

- извод из матичне књиге рођених,

- два обрасца ШВ-20 (купују с у скриптарници факултета),попуњава се и електронски након добијања броја индекса и лозинке,

- индекс (купује с у скриптарници факултета),

- две фотографије формата 4,5х3,5 сm,

- доказ о уплати школарине за самофинансирајуће студенте,

- доказ о уплати накнаде за Центар за развој каријере у износу од 100,00 динара који се уплаћују на жиро рачун факултета број 840-1825666-41 са позивом на број 500-1.

- по потреби и друге доказе

Кандидат који је стекао право уписа а не упише се у за то предвиђеном року, губи право на упис и уместо њега ће се уписати следећи кандидат према утврђеном редоследу.

**Најкасније до 15. 10.2019. године** факултети достављају Универзитету број уписаних студената по студијским програмима и број слободних места.

У случају да по окончању уписа остане слободних места на предлог факултета Сенат Универзитета ће одобрити други уписни рок за овај ниво студија који мора да буде завршен до **24.10.2019. године**.

Обавештење о непопуњеним местима биће објављено на огласној табли и интернет страници факултета **(**[**www.vet.bg.ac.rs**](http://www.vet.bg.ac.rs/)**).**

Декан

Факултета ветеринарске медицине

проф. др Владо Теодоровић, ср.